**NOTĂ DE FUNDAMENTARE**

**Secțiunea 1.**

**Titlul proiectului de act normativ**

|  |
| --- |
| **Hotărâre a Guvernului pentru aprobarea indicatorilor tehnico-economici ai obiectivului de investiții**  **”Sporirea eficienţei economice şi a siguranţei feroviare prin creşterea nivelului de centralizare al**  **instalaţiilor de semnalizare feroviară – 8 loturi: Lot 8 – Stații CF: Lotul 3 – Sucursala Regională Cluj”, lucrare de utilitate publică de interes național** |

**Secțiunea a 2 – a**

**Motivele emiterii actului normativ**

|  |  |
| --- | --- |
| 2.1. Sursa proiectului de act normativ | Creșterea nivelului de centralizare al unor instalații de semnalizare prin centralizarea instalațiilor şi integrarea acestora în centre de management ale traficului rezolvă problema deficitului de personal, contribuie la îmbunătățirea siguranței circulației trenurilor şi conduce la creșterea vitezei de circulație pe secțiile modernizate.  CNCF „CFR" SA se confruntă cu un deficit important de personal calificat în sectorul de management al traficului, iar tendința este de creștere a acestui deficit. Măsurile care vizează reducerea necesarului de personal creează oportunitatea de a utiliza în mod adecvat personalul existent şi de a elimina costurile suplimentare generate de depășirea regimului normat de muncă.  Pe de altă parte, lipsa modernizărilor la instalațiile de centralizare obligă CNCF „CFR" SA la menținerea în funcțiune a unor componente vechi, cu durata de viață depășită, dificil de întreținut şi care prezintă o predispoziție crescută pentru defectare. În aceste condiții, riscul apariției unor defectări cu consecințe potenţial periculoase este crescut.  Proiectul *„Sporirea eficienței economice şi a siguranței feroviare prin creșterea nivelului de centralizare al instalațiilor de semnalizare feroviară"*, este una din etapele prin care se realizează lucrările cuprinse în capitolul I.1 - Modernizarea şi reînnoirea infrastructurii feroviare din Pilonul I - Tranziţia verde, Componenta C4 - Transport sustenabil din PNRR, respectiv „Centralizări electronice şi electro­dinamice", al cărui obiectivul general vizează îndeplinirea „*Strategiei de dezvoltare a infrastructurii feroviare 2021-2025"*, aprobată de Guvernul României prin HG nr. 985/2020. |
| 2.2.Descrierea situaţiei actuale | Realizarea și derularea acestui proiect revine Companiei Naționale de Căi Ferate ”C.F.R.” – S.A., care este beneficiarul investiției.  **Obiectivele generale ale implementării proiectului vizează:**  a) reducerea costurilor de exploatare în domeniul conducerii traficului  b) îmbunătățirea condițiilor de siguranță a traficului feroviar  c) asigurarea unor conexiuni mai rapide cu alte rute feroviare din zonă  d) creșterea atractivității şi accesibilității la transportul feroviar a orașelor şi comunelor aflate pe traseu.  **Obiectivele specifice ale investiției:**   * furnizarea unui set de programe de investiții care au drept obiectiv direct modernizarea şi dezvoltarea infrastructurii naționale, îmbunătățirea siguranţei feroviare. * dezvoltarea capacității instituționale a CNCF „CFR" SA pentru pregătirea şi gestionarea proiectelor de investiții finanțabile prin programul PNRR * creșterea productivității şi reducerea costurilor de exploatare în domeniul conducerii traficului prin creșterea gradului de centralizare a instalațiilor de semnalizare * eficientizarea operațiunilor din nodurile feroviare pentru asigurarea unor conexiuni mai rapide cu alte rute feroviare din zonă prin integrarea instalațiilor de semnalizare în centre de management al traficului * creșterea nivelului de siguranță a traficului feroviar prin modernizarea instalațiilor mecanice   Proiectul are ca scop modernizarea instalațiilor de semnalizare feroviară din stațiile de cale ferată:   * Diosig, Biharia, Halmeu, Acâș, Bușag și Vișeul de Jos, de pe raza sucursalelei regionale Cluj   Lucrări specifice prevăzute:  **Instalații de centralizare electronică cu numărătoare de osii CE-NO**  • Realizarea clădirii container în stație aferentă Postului Central în care vor fi montate Instalațiile tehnologice CE, precum și postul de operare  • Asigurarea utilităților necesare pentru clădirea container CE și pentru postul de operare aferent:   * asigurarea energiei electrice * asigurarea alimentarii cu apă și canalizare   • Asigurarea spațiilor pentru personalul de întreținere și a grupului sanitar în clădirea container CE (aferent Postului de operare)  • Introducerea instalațiilor de semnalizare tip centralizare electronică (CE):   * Introducerea sistemului de semnalizare cu trepte multiple de viteză - TMV; * Introducerea unităților luminoase cu LED la semnale; * Introducerea electromecanismelor trifazate la macazuri și la saboții de deraiere; * Integrarea în instalația CE a instalațiilor de bloc de linie - BLAI/BLAIS - pe intervalele adiacente stației, respectiv interfațarea CE cu instalațiile existente din stațiile vecine extremităților sectorului.   • Introducerea sistemului de detecție a prezentei trenurilor pentru controlul stării de liber sau ocupat al liniilor bazat pe numărătoare de osii - NO;  • Preluarea/introducerea și controlul în instalația CE a instalațiilor BAT/SAT existente;  • Asigurarea instalațiilor de protecție automată a trenurilor tip INDUSI pentru semnalele de circulație. |
| 2.3.Schimbări preconizate | Prin prezentul act normativ, se propune aprobarea indicatorilor tehnico-economici ai obiectivului de investiții ”Sporirea eficienţei economice şi a siguranţei feroviare prin creşterea nivelului de centralizare al instalaţiilor de semnalizare feroviară – 8 loturi: Lot 8 – Stații CF: Lotul 3 – Sucursala Regională Cluj”, lucrare de utilitate publică de interes național, prevăzuți în anexa care face parte integrantă din prezenta hotărâre. |
| 2.4. Alte informații | Pentru implementarea prezentului proiect Compania Națională de Căi Ferate ”C.F.R.”–S.A. a finalizat Documentația de avizare a lucrărilor de intervenție (DALI) pentru ”Sporirea eficienţei economice şi a siguranţei feroviare prin creşterea nivelului de centralizare al instalaţiilor de semnalizare feroviară – 8 loturi: Lot 8 – Stații CF: Lotul 3 – Sucursala Regională Cluj”, avizată în cadrul Consiliului Tehnico-Economic SRCF Cluj cu Documentul de Avizare nr. 26.I.2/17.07.2023 precum și în cadrul Consiliului Tehnico-Economic C.N.C.F. ”C.F.R.” S.A prin Documentul de Avizare nr. 77/09.08.2023 și nr. 169/ 28.11.2023.  Indicatorii tehnico-economici au fost avizați de Ministerul Transporturilor şi Infrastructurii în urma ședinței Consiliului Tehnico-Economic, prin avizul nr. 15/24/31.01.2024 şi de către Consiliul Interministerial de avizare lucrări publice de interes naţional şi locuinţe prin avizul nr. 10/22.02.2024. |

**Secţiunea a 3 – a**

**Impactul socio-economic**

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de hotărâre a Guvernului nu se referă la acest domeniu. |
| 3.2. Impactul social | Proiectul va satisface nevoile de mobilitate și de transport ale utilizatorilor săi, asigurând standarde sigure și de înaltă calitate, va contribui la coeziunea socială prin îmbunătățirea accesibilității și a conectivității.  Investiția va contribui la creșterea gradului de confort, precum și la reducerea riscurilor de poluare sau de îmbolnăvire a populației.  Prin realizarea lucrărilor propuse, impactul estimat nu poate fi decât pozitiv, de lungă durată și de importanță deosebită asupra mediului în special asupra comunității umane.  Efectele pozitive ce pot apare în zonă pot fi următoarele:  dezvoltarea unor noi activități economice rentabile și de lungă durată;  locuri de muncă suplimentare;  La nivelul Beneficiarului vor exista avantaje incontestabile în ceea ce privește reducerea costurilor, de întreținere și de îmbunătățire a performanței sistemului de management centralizat al traficului feroviar și a condițiilor de calitate și siguranță în circulația trenurilor. |
| 3.3. Impactul asupra drepturilor şi libertăților fundamentale ale omului | Proiectul de act normativ nu se referă la acest domeniu. |
| * 1. Impactul macroeconomic      1. Impactul asupra economiei şi asupra principalilor indicatori macroeconomici      2. Impactul asupra mediului concurențial şi domeniului ajutoarelor de stat | Proiectul de act normativ nu se referă la acest domeniu. |
| 3.5. Impactul asupra mediului de afaceri | Finalizarea acestui obiectiv duce la îmbunătățirea condițiilor mediului de afaceri, prin creșterea performanței sistemului de transport, |
| 3.6. Impactul asupra mediului înconjurător | Investiția contribuie la creșterea gradului de confort, reducerea costurilor de exploatare în domeniul conducerii traficului, îmbunătățirea condițiilor de siguranță a traficului feroviar, asigurarea unor conexiuni mai rapide cu alte rute feroviare din zonă, creșterea activității și accesibilității la transportul feroviar al localităților aflate pe traseu. Prin realizarea lucrărilor propuse, impactul estimat va fi unul pozitiv, de lungă durată și de importanță deosebită asupra mediului, în special asupra comunității umane.  Proiectul nu se supune procedurii de evaluare a impactului asupra mediului, în acest sens fiind emise clasările notificării de către:  - APM Maramureș: 8249/21.08.2023, 8250/10.08.2023;  - APM Satu Mare: 10037/05.09.2023, 10038/04.09.2023;  - APM Bihor: 13326/16.08.2023, 13324/16.08.2023. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest domeniu. |
| 3.8. Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest domeniu. |
| 3.9. Alte informaţii | Nu au fost identificate |

**Secţiunea a 4 – a**

**Impactul financiar asupra bugetului general consolidat, atât pe termen scurt, pentru anul curent, cât si pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |
| --- | --- | --- | --- | --- | --- | --- |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2.Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| d) alte tipuri de cheltuieli |  |  |  |  |  |  |
| 4.3.Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4.Propuneri pentru acoperirea cresterii cheltuielilor bugetare |  |  |  |  |  |  |
| 4.5.Propuneri pentru a compensa reducerea veniturilor bugetare. |  |  |  |  |  |  |
| 4.6.Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest domeniu. | | | | | |
| 4.8. Alte informaţii | Finanțarea obiectivului prevăzut la art. 1 se realizează din PNRR - capitolul I.1-Modernizarea şi reînnoirea infrastructurii feroviare din Pilonul I - Tranziţia verde, Componenta C4 - Transport sustenabil, respectiv „Centralizări electronice şi electro­dinamice", de la bugetul de stat prin bugetul Ministerului Transporturilor și Infrastructurii și din veniturile proprii ale Companiei Naţionale de Căi Ferate „C.F.R.”-S.A, precum și din alte surse legal constituite, în limita sumelor aprobate anual cu această destinaţie, conform programelor de investiţii publice aprobate potrivit legii. | | | | | |

**Secţiunea a 5 – a**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1. Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest domeniu. |
| 5.2. Impactul asupra legislaţiei în domeniul achiziţiilor publice | Proiectul de act normativ nu se referă la acest domeniu. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  5.3.2. Măsuri normative necesare aplicării actelor legislative ale UE. | Proiectul de act normativ nu se referă la acest domeniu. |
| 5.4. Hotărâri ale Curţii de Justiţie a Uniunii Europene | Proiectul de act normativ nu se referă la acest domeniu. |
| 5.5. Alte acte normative si/sau documente internaţionale din care decurg angajamente asumate | Proiectul de act normativ nu se referă la acest domeniu. |
| 5.6. Alte informaţii | Nu au fost identificate. |

**Secţiunea a 6 – a**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative | Proiectul de act normativ a fost afișat pe site-ul Ministerului Transporturilor și Infrastructurii. |
| 6.2. Informaţii privind procesul de consultare cu organizaţii neguvernamentale, institute de cercetare si alte organisme implicate | Proiectul de act normativ nu se referă la acest domeniu. |
| 6.3. Informaţii despre consultările organizate cu autorităţile administraţiei publice locale. | Proiectul de act normativ nu se referă la acest domeniu. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest domeniu. |
| 6.5. Informaţii privind avizarea de către:  a)Consiliul Legislativ  b)Consiliul Suprem de Apărare a Ţării  c)Consiliul Economic si Social  d)Consiliul Concurenţei  e)Curtea de Conturi | Proiectul de act normativ nu necesită aceste avize. |
| 6.6. Alte informaţii | Nu au fost identificate. |

**Secţiunea a 7 – a**

**Activităţi de informare publică privind elaborarea și implementarea proiectului de act normativ**

|  |  |
| --- | --- |
| 7.1 Informarea societăţii civile cu privire la elaborarea proiectului de act normativ | Proiectul prezentului act normativ a îndeplinit procedura prevăzută de dispozițiile Legii nr. 52/2003 privind transparenţa decizională în administrația publică, republicată. |
| 7.2 Informarea societăţii civile cu privire la eventualul impact asupra mediului în urma implementării proiectului de act normativ, precum si efectele asupra sănătăţii și securităţii cetăţenilor sau diversităţii biologice | Proiectul de act normativ nu produce niciun impact asupra mediului. |

**Secţiunea a 8 – a**

**Măsuri privind implementarea monitorizarea și evaluarea proiectului de act normativ**

|  |  |
| --- | --- |
| 8.1 Măsurile de punere în aplicare a proiectului de act normativ | Proiectul de hotărâre nu se referă la acest domeniu. |
| 8.2. Alte informaţii | Nu au fost identificate. |

Pentru considerentele de mai sus, am elaborat prezentul proiect de Hotărâre a Guvernului pentru aprobarea indicatorilor tehnico-economici ai obiectivului de investiții *”Sporirea eficienţei economice şi a siguranţei feroviare prin creşterea nivelului de centralizare al instalaţiilor de semnalizare feroviară – 8 loturi: Lot 8 – Stații CF: Lotul 3 – Sucursala Regională Cluj”*, lucrare de utilitate publică de interes național care, în forma prezentată, a fost avizat de ministerele interesate şi pe care îl supunem aprobării.

**MINISTRUL TRANSPORTURILOR ȘI INFRASTRUCTURII**

**SORIN-MIHAI GRINDEANU**

**AVIZĂM:**

**VICEPRIM-MINISTRU**

**MARIAN NEACȘU**

**MINISTRUL INVESTIȚIILOR ȘI PROIECTELOR EUROPENE**

**ADRIAN CÂCIU**

**MINISTRUL DEZVOLTĂRII, LUCRĂRILOR PUBLICE ŞI ADMINISTRAŢIEI**

**ADRIAN – IOAN VEȘTEA**

**MINISTRUL FINANȚELOR**

**MARCEL – IOAN BOLOȘ**